open-index/open-wikipedia-markdown huggingface dataset:
רעידת האדמה בשמאחי (1667)

**רעידת האדמה בשמאחי (1667)** התרחשה ב-25 בנובמבר 1667 עם מוקד רעידת אדמה סמוך לעיר שמאחי באזרבייג'ן (אז חלק מהאימפריה הספווית). עוצמתה הוערכה ב-6.9 לפי גודל רעידת שטח והורגשה בעוצמה מרבית של X ("חמורה מאוד") לפי סולם מרקאלי. לפי ההערכות, 80,000 בני אדם נהרגו.

## טקטוניקת הלוחות

אזרבייג'ן שוכנת על גבול צפוני של אזור ההתנגשות הרחב בין הלוח הערבי ללוח האירואסייאתי. רכס הרי הקווקז הגדול שמסמן גבול זה נוצר ב-5 מיליון השנים האחרונות. החזית הדיפרנציאלית נוצרת על-פי רכס קולה הפעיל ב-1.5 מיליון השנים האחרונות. קצב ההתכנסות הארוך באזור זה נאמדת בטווח 7–14 מ"מ לשנה, ונתוני GPS מודדים קצב של 10 מ"מ לשנה סמוך לים הכספי, וכ-4 מ"מ לשנה סמוך לטביליסי.

## רעידת האדמה
עוצמת הרעידה הוערכה ב-6.9 מגה, אם כי ישנן הערכות המגיעות אף ל-8.0 מגה. מחקרים פלאוסייסמיים באזור אגסו, לאורך החזית התקשיתית, מצאו עדות לשתי רעידות שייתכן שהן התרחשו בשנים 1668 ו-1902.

שטח הזעזועים שהגיע לעוצמה XI בסולם MSK 64 הוערך בטווח בין 100–120 ק"מ, והאזור שהגיע ל-X היה באורך של לפחות 150 ק"מ. במישלש בדגסטן נזקפו השפעות רעידת אדמה באותה תקופה כמו זו שפקדה את שמאחי, ואם מדובר באותו אירוע, ייתכן שהמרחק הכולל של השבר היה 150 ק"מ.

רעידות משנה נמשכו מהשנה 1668 ועד תחילת 1671.

### תאריך
מועד הרעידה משתנה במקורות ההיסטוריים – בין השנים 1667 ל-1669. על פי ניתוח המידע ההיסטורי, ניכר כי ניקונוב (1982) העדיף את 14 בינואר 1668. תאריכים נוספים שנזכרים הם נובמבר 1667 (יום מדויק לא ידוע) ו-17 בדצמבר 1667.

## נזק
דווח שהעיר שמאחי נהרסה לחלוטין. נמסר כי חומות העיר, המבצר ומסגד התפילה קרסו. גם באקו נפגעה; נמסר על קריסת חומת ארמון העיר. יש עדויות למפולות אדמה ולנזקים בכבישים שחייבו לשיירות לעבור במסלולים חלופיים.

בספרות פורסם מספר נפגעים של 80,000 איש, אך יש מקורות המחשבים בין 6,000 ל-8,000 הרוגים בלבד.

## הערות שוליים

קטגוריה:אזרבייג'ן: רעידות אדמה
קטגוריה:1667
רוסקובץ

**רוסקובץ** (באלבנית: **Roskovec**, אופן היידוע באלבנית: **Roskoveci**) היא עיירה ורשות מקומית השוכנת במחוז פייר אשר במערב-מרכז אלבניה.

## מינהל
נפת רוסקובץ הוקמה ב-2015 במסגרת רפורמה שבוצעה במערך השלטון המקומי האלבני, ובמסגרתה אוחדו תחתיה 4 רשויות מקומיות. העיירה רוסקובץ הפכה לבירת הנפה. ב-2023 מנתה אוכלוסיית הרשות המקומית על כלל ישוביה 16,332 תושבים.

## היסטוריה
כפר בשם רוסקובץ מתועד מהתקופה העות'מאנית. מניחים שיישוב במקום נוסד עוד בתקופה בה נשלט האזור על ידי האימפריה הבולגרית השנייה, ומקור השם הוא מבולגרית. במחצית השנייה של המאה ה-19, במהלך תקופת הטנזימאט הפך הכפר למרכז מינהלי אזורי ועיירת שוק, וחיל מצב עות'מאני הוצב בה.

בדצמבר 1912, במהלך מלחמת הבלקן הראשונה נכבש האזור על ידי כוחות הארמייה השנייה הסרבית ומתוארים מעשי טבח של הסרבים באוכלוסייה הכפרית המקומית. בהמשך לאחר חתימת הסכם לונדון, הפכה אלבניה למדינה עצמאית ובתוכה העיירה רוסקובץ. במהלך מלחמת העולם הראשונה נכבש האזור על ידי הצבא האוסטרו-הונגרי, ובהמשך על ידי כוחות צרפתיים ואיטלקיים. האיטלקים החזיקו באזור גם לאחר המלחמה. ב-1927, נמנו בעיירה 199 תושבים, כולם מוסלמים.

ב-1928 הוקמה רשמית ממלכת אלבניה, ובאפריל 1939 פלשו האיטלקים לאלבניה וכבשו אותה ובכלל זה את רוסקובץ. ב-1943, במהלך מלחמת העולם השנייה בעקבות הסכם שביתת הנשק עם איטליה, כבש הוורמאכט את אלבניה. בנובמבר 1944 שוחרר האזור על ידי כוחות צבא בריטיים ופרטיזנים קומוניסטיים בראשות אנוור הוג'ה אשר תפס את השלטון במדינה. במהלך שנות ה-70 של המאה ה-20 עבר האזור תהליך תיעוש מהיר. ב-1968 הוכרזה רוסקובץ רשמית כעיירה.

סתיו העמים לא פסח על אלבניה, ובראשית שנות ה-90 של המאה ה-20 קרס השלטון הקומוניסטי במדינה. בראשית המאה ה-21, התבססה כלכלת רוסקובץ ברובה על העסקה שכירה בתעשייה האזורית, ומיעוטה על חקלאות.

## קישורים חיצוניים

## הערות שוליים

רוסקובץ
פולטבה (כדורגל, 2011)

**מועדון ספורט פולטבה** (באוקראינית: **спортивний клуб Полтава**) הוא מועדון כדורגל מהעיר פולטבה שבאוקראינה, המשחק בליגת העל האוקראינית. המועדון נוסד בשנת 2011 אך הפסיק את פעילותו בשנת 2014 ושב לפעילות בשנת 2019. אצטדיון הבית של פולטבה הוא אצטדיון מולודיז'ני בעיר המכיל 680 מקומות.

## היסטוריה

### שנים ראשונות, אליפות מחוזית והפסקת פעילות (2011–2014)
הקבוצה נוסדה בשנת 2011 בעיר פולטבה שבאוקראינה על ידי עיתונאי מקומי, בשם סטניסלב מייזוס ושחקן העבר של וורסקלה פולטבה, ולודימיר סיסנקו שמשמש גם כמאמן הקבוצה מאז הקמתה. והיא התבססה בתחילה על תלמידים מבתי ספר משכונת לבדה בפולטבה. עד שנת 2014, שיחקה הקבוצה בליגה המחוזית של מחוז פולטבה, והייתה בצילן של שתי הקבוצות האחרות של העיר, וורסלקה פולטבה ששיחקה בליגת העל ופולטבה FC שיחקה בליגה האוקראינית השנייה. בשנת 2014 זכתה פולטבה באליפות מחוז פולטבה. שהייתה אליפות המחוז הראשונה בה זכתה קבוצה מהעיר פולטבה מזה 19 שנים. אך לאחר הזכייה המועדון נאצלץ להפסיק את פעילותו בשל מחסור במימון.

### חזרה לפעילות ועלייה לליגת העל (2019–הווה)
בשנת 2019, גייסו סיסנקו ומייזוס משקיע, סרהיי איבשצ'נקו, בעל חברת בנייה שהפך לנשיא המועדון, וסיפק את המימון הדרוש. פולטבה החלה להתחרות בעונת 2019/2020 בגביע האוקראני למועדונים חובבנים. ובעונת 2020/2021 עברה להתחרות בליגה האוקראינית החובבנית שהיא הליגה הרביעית בחשיבותה באוקראינה. פולטבה סיימה את העונה במקום ה-5, התקבלה לליגת הכדורגל המקצוענית של אוקראינה והעפילה לליגה האוקראינית השנייה (הליגה האוקראינית השלישית בחשיבותה), פולטבה סיימה את עונת 2021/2022 בליגה האוקראינית השנייה במקום השלישי והעפילה לליגת המשנה האוקראינית. ובכך השלימה שלוש עליות ליגה בשלוש שנים. בליגת המשנה האוקראינית שיחקה פולטבה שלוש שנים, ובסיום עונת 2024/2025 העפילה לליגת העל האוקראינית לראשונה בתולדותיה, לאחר שסיימה את העונה במקום השני.ממוזער|מתקן האימונים של פולטבה בקופילי
## קישורים חיצוניים
* 

* אתר רשמי

## הערות שוליים

קטגוריה:קבוצות כדורגל אוקראיניות
קטגוריה:קבוצות כדורגל שהוקמו ב-2011
קטגוריה:קבוצות כדורגל ששיחקו בליגה הבכירה באוקראינה
אלמנדרס קרומלך

**אלמנדרס קרומלך** (בפורטוגזית Cromeleque dos Almendres. באנגלית Almendres Cromlech) הוא אתר ארכאולוגי מגליתי הממוקם לא הרחק מהעיר אבורה שבמחוז אלנטז'ו בפורטוגל. זהו המקבץ הגדול ביותר של מנהירים (אבנים ניצבות) בחצי האי האיברי ואחד הגדולים באירופה.

## היסטוריה
המבנים, שבנייתם מתוארכת לאלף ה-6 לפני הספירה, התגלו בשנת 1966 על ידי אנריקה ליאונור פינה.

באתר נמצאו שרידים מגליתיים ושרידים ניאוליתיים: אלמנדרס א' - מהתקופה הניאוליתית המוקדמת (6000 לפנה"ס), אלמנדרס ב' - מהתקופה הניאוליתית התיכונה (5000 לפנה"ס), ואלמנדרס ג' - מהתקופה הניאוליתית המאוחרת (4000 לפנה"ס). ההערכה היא שהאתר שימש למטרה דתית/טקסית, או תפקד כמצפה אסטרונומי פרימיטיבי.

## אדריכלות

במתחם, שבנוי בתבנית מעגלית, ישנם כתשעים וחמשה גושי גרניט גדולים, מסודרים בקבוצות קטנות. הגושים העתיקים ביותר, מהתקופה הניאוליתית המוקדמת, יוצרים מעגלים קונצנטריים, ואלו המבנים מהתקופה הניאוליתית התיכונה מורכבים משתי אליפסות (לא סדירות אך קונצנטריות) ומנהירים גדולים. בשלב הניאוליתי המאוחר השתנו המבנים המוקדמים והמקום הפך לאתר טקסים חברתיים או דתיים. תשעים ושניים מהמנהירים יוצרים שני מתחמים, שכוונו לכיוונים שונים הקשורים לימי השוויון.

רבות מהאבנים נחשפו במקום המקורי בו עמדו, והן הועמדו מחדש על ידי מריו ורלה גומז, על-פי קריטריונים שנקבעו בעקבות מחקר על הבסיסים המקוריים.

קו הרוחב של המתחם קרוב להתארכות הירח המקסימלית (maximum moon elongation) (38.55 מעלות לשנת 1500 לפנה"ס), ולזה של סטונהנג' באנגליה (51.18 מעלות לשנת 2000 לפנה"ס). נראה כי לא חלף זמן רב בין תקופות ההקמה השונות. על פי החומרים, המתווה, הצורה ומיקום האבנים, סביר להניח שהן הוקמו על ידי עמים קדם-קלטיים סביב שנת 3300 לפנה"ס, אך ייתכן שחלקן מתוארכות לתקופה מוקדמת יותר, עד 4500 לפנה"ס.

מהותם של אתרים אלו טרם הובררה במלואה: אתרי קבורה, מקומות לפולחן פגאני, טקסי הקרבת קורבנות או לוחות שנה פשוטים לציון יום ההיפוך הקיצי – הם חלק מהשימושים המשוערים שיוחסו להם. בוני המבנה היו מודעים, ככל הנראה, לתנועות השמש והירח ולקצב הטבעי של מחזורי השמש והירח, כפי שמעידים הצללים שהוא מטיל במהלך יום השוויון ויום ההיפוך. המקום מכונה גם "גבעת האבן", וקל לדמיין אותו כמקום קדוש, שבו עדיין ניתן למצוא כיום מנחות של מטבעות, חרוזים ותכשיטים.

השטח בו פזורות האבנים משתרע מכיוון צפון-מערב לכיוון דרום-מזרח, וגודלו כ-70 על 40 מטרים (כ-2-3 דונם).

העמודים מראים סימני שחיקה עמוקה, במיוחד במשטחים החשופים לפגעי מזג האוויר, אם כי עדיין ניתן לראות עיטורים בצורת קווים. על כ-12 מהגושים נמצאו רישומים מגולפים.

בקרבת מקום נמצא המנהיר הזקוף של אלמנדרס, שגובהו 2.4 מטרים. אבן פאלית יחידה זו נחשבת כסמלת פוריות גברית. היא מעוצבת בצורת אליפסה מוארכת, מתוארכת לתקופה הניאוליתית, וחרוט עליה מטה רועים, אשר מקשר את האתר לתרבות חקלאית. המסורת המקומית מקשרת אותה לסיפור על נסיכה מורית, אשר מסרקת את שערה פעם בשנה באתר זה.

## קישורים חיצוניים

## הערות שוליים

קטגוריה:אמנות פרהיסטורית
קטגוריה:אבורה: מבנים
קטגוריה:פורטוגל: אתרי מורשת עולמית
פיפרה

**פיפרה** או **פיפה** (בלטינית: **Pipa**, **Pipara**; המאה ה-3 לספירה) הייתה בתו של אטאלוס, מלך המרקומנים בבוהמיה של ימינו. היא ידועה ביחסיה עם הקיסר הרומי גליאנוס, לאחר שניתנה לו על ידי אטאלוס ככלי לפיוס. פלישתו של אטאלוס הייתה אחת מפלישות זרות רבות, שתרמו למשבר המאה ה-3 באימפריה הרומית.

בשנת 254, פלשו המרקומנים לפאנוניה. גליאנוס, שלא רצה להילחם בפולשים, הגיע להסכם עם אטאלוס, ככל הנראה בשנת 258 לספירה. ההסכם קבע שחלק מפאנוניה העליונה  יועבר למרקומנים, אשר מצדם היו אחראים למנוע פלישות נוספות מעבר לגבול.
קרוב לוודאי שבעקבות הסדרים פוליטיים אלה, קיבל הקיסר גליאנוס את פיפרה, או פיפה, כבת ערובה או פילגש.
בעוד שה"היסטוריה אוגוסטה" טוענת שגליאנוס חש כלפי פיפרה אהבה אמיתית, אורליוס ויקטור מדבר על פרשיית אהבים מבישה.

## הערות שוליים

קטגוריה:בני ערובה
קטגוריה:נסיכות בעת העתיקה
קטגוריה:נשים במאה ה-3
תור הזהב של הבינה המלאכותית

[ממוזער|קאבר של [טיים (מגזין)|מגזין טיים מפברואר ומרץ 2023, המציג התכתבות עם ChatGPT תחת הכותרת: "תחרות ה-AI משנה הכל?"]]
**תור הזהב של הבינה המלאכותית** (באנגלית: **AI boom**) הוא כינוי לתקופה המזוהה עם צמיחה מהירה בתעשיית הבינה המלאכותית (AI). תור הזהב החל בשנים 2010 עד 2016 אך הואץ לאחר 2020 בעקבות ההתפתחות המתקדמת של מודלים העוסקים בבינה מלאכותית יוצרת, באומנות בינה מלאכותית ובמודל שפה גדול (LLM).

## התפתחויות
### ביו-רפואה
בשנת 2020, מודל AlphaFold של DeepMind השיג ציון של יותר מ-90 במבחן המרחק הגלובלי (GDT) של CASP. בעקבות הפיתוח, הביולוג ההודי ונקטרמן רמאקרישנן זכה בפרס נובל לכימיה.

### תמונות וסרטונים
המודל הראשון שהכין תמונות באמצעות בינה מלאכותית היה DeepDream של גוגל שיצא בשנת 2015. בינואר 2021, חברת OpenAI הוציאה את מודל הבינה המלאכותית היוצרת "DALL-E" אשר מסוגלת ליצור תמונות באמצעות הנחיה בטקסט (מחולל תמונות).

ב-2023, חברת הבינה המלאכותית Runway הוציאה לאור מודל בינה מלאכותית יוצרת המסוגלת לקבל הנחיית טקסט ולתרגם אותה לסרטון (מודל טקסט לווידאו). בדצמבר 2024, גוגל הוציאו מודל טקסט לווידאו הנקרא סורה.

### שפה
ב-2020, חברת OpenAI הוציאו את GPT-3, הראשון שהיה יכול לייצר טקסט העונה לקלט של המשתמש, באופן הדומה לכזה הנכתב בידי בני אדם. ב-14 במרץ 2023, OpenAI הוציאו את מודל ההמשך, GPT-4, שבהמשך נכנס למנוע החיפוש בינג. בהמשך יצאו לאור מודלים נוספים כגון Gemini של גוגל ו-LLaMA של מטא.

### מוזיקה
ב-2016, גוגל הוצאו את המודל WaveNet, המשתמש בשיטת למידה עמוקה בשביל לייצר מנגינות פסנתר ודיבור מלאכותי באנגלית ובמנדרינית. ב-2020, מתכנת מהמכון הטכנולוגי של מסצ'וסטס (MIT) הוציא לאור את מודל סינתזת הדיבור . במודל, ניתן לכתוב טקסט ולהפוך אותו לסינתזת דיבור שמדוברת בידי דמויות מצוירות לבחירת המשתמש.

## השפעה
ממוזער|החיפוש אחר המושג "AI", מ-2004 עד 2025

### אנרגיה
הצריכה באנרגיה עלתה באופן משמעותי בעקבות ההתפתחות המהירה של הבינה המלאכותית לאורך 2020. בספטמבר 2024, חברת מיקרוסופט חתמה על הסכם עם החברה Constellation Energy שבמסגרתה היא קנתה כור אנרגיה באי שלוש מייל. הכור מתוכנן להיפתח ב-2028.

### תרבות
גולשים רבים באינטרנט החלו להשתמש בבינה מלאכותית באופן תדיר בשביל לבצע משימות, להתייעץ ולתכנת. נכון לשנת 2025, ChatGPT הוא האתר הרביעי הפופולרי בעולם אחרי גוגל, יוטיוב ופייסבוק, מה שהוביל לפרסום רב של הבינה המלאכותית בתרבות האינטרנט, והשימוש שלה ברשתות חברתיות כגון טיקטוק ואינסטגרם.

### כלכלה
לבינה המלאכותית הייתה השפעה רבה על הכלכלה העולמית. נכון לשנת 2024, סין פיתחה 12,945 פטנטים הקשורים לבינה מלאכותית, וארצות הברית פיתחה 8,609 פטנטים. בנוסף, ספקית הטכנולוגיה האמריקאית אנבידיה החלה להפעיל כרטיסי מסך המיועדים לייצור ועיבוד תכנים של בינה מלאכותית, מה שהעלה את שווי החברה ל-3.3 טריליון דולר. כיום, אנבידיה היא החברה העשירה בעולם מבחינת שווי שוק. שווי השוק של החברה הגיע ל-5 טריליון ב-29 באוקטובר 2025.

במהלך שנת 2023, אמריקאים רבים היגרו לסן פרנסיסקו. יש הטוענים כי קצב הגדילה של האוכלוסייה קשור לתעשיית הבינה המלאכותית המצויה בעיר.

לפי דעתם של מספר כלכלנים קיימת סכנה לבועת הבינה המלאכותית.

## הערות שוליים

קטגוריה:בינה מלאכותית
קטגוריה:טכנולוגיה בחברה ובתרבות
לגרנד

**לגרנד** (בצרפתית: **Legrand**) היא חברה צרפתית רב-לאומית. מטה המקור שלה בלימוז', צרפת. לגרנד פועלת ב-90 מדינות, ומוצריה מגיעים ל-180 מדינות. היא מייצרת ומייצאת מכשירים אלקטרוניים.

## היסטוריה
לגרנד הוקמה ב-1865 ובאותה העת סחרה בחרסינה צרפתית. היו לה סניפים רבים בעיר ליון שבצרפת. ב-1904, פרידריך לגרנד רכש את החברה. ב-1919, היא שיתפה פעולה עם מייצרי אמנות נוספים והקימה מפעל קטן במחוז שראנט. מאז החלה לעסוק בייצור מכשירים במסגרת התעשייה האלקטרונית. היא פתחה מפעל נוסף ב-1949, שם ייצרה מכשירים חשמליים (בעיקר מתגים ושקעים). המוצרכים היו עשויים מעץ ופורצלן.

ב-1966, לגרנד פתחו את הסניפים הראשונים שלהם מחוץ לצרפת, במדינה הסמוכה בלגיה. ב-1977 החברה החלה לפעול בברזיל, וב-1984 החלה לפעול בארצות הברית. מאז שנות ה-2000, לגרנד רוכשת חברות בתחום החשמל. ב-2018 היא רכשה את החברה הסינית Shenzhen Clever Electronic Co Ltd והתאחדה עם החברה Netatmo. ב-2021 היא רכשה את החברה Ensto.

## קישורים חיצוניים

* 

## הערות שוליים

קטגוריה:חברות חשמל
קטגוריה:תאגידים רב-לאומיים
קטגוריה:חברות צרפתיות
ג'ומנג'י: השלב הבא – המשך ללא שם

סרט המשך ללא שם **ל"ג'ומנג'י: השלב הבא"** (באנגלית: **Untitled Jumanji: The Next Level sequel**, נקרא גם **ג'ומנג'י 4**) הוא סרט קומדיה הרפתקאות אמריקאי עתידי בבימויו של ג'ייק קסדן, שכתב את התסריט יחד עם ג'ף פינקנר וסקוט רוזנברג. הסרט מיועד להיות סרט ההמשך ל"ג'ומנג'י: השלב הבא" מ-2019 וגם הפרק החמישי והאחרון בסדרת סרטי "ג'ומנג'י". דוויין ג'ונסון, ג'ק בלאק, קווין הארט, קארן גילאן, ניק ג'ונאס, אקוופינה, אלכס וולף, מורגן טרנר, סר'דריוס בליין, מדיסון איסמן, דני דה ויטו, רייס דארבי, ביבי ניווירת' ולמורן מוריס חוזרים על תפקידיהם מהסרט הקודם, לצד בריטני או'גריידי, ברן גורמן ודן הילדברנד שיצטרפו.

סרט ההמשך ללא שם מתוכנן לצאת לאקרנים בארצות הברית ב-11 בדצמבר 2026.

## דמויות
* דוויין ג'ונסון – ד"ר זאנדר "סמודר" ברייבסטון
* ג'ק בלאק – פרופסור שלדון "שלי" אוברון
* קווין הארט – פרנקלין "מאוס" פינבר
* קארן גילן – רובי ראונדהאוס
* ניק ג'ונאס – ג'פרסון מקדוניו
* אקוופינה – מינג פליטפוט
* דני דה ויטו – אדוארד "אדי" גילפין
* אלכס וולף  – ספנסר גילפין
* מורגן טרנר  – מרתה קפלי
* סר'דריוס בליין  – אנתוני "פרידג'" ג'ונסון
* מדיסון איסמן – בת'אני ווקר
* רייס דארבי  – נייג'ל בילינגסלי
* מרין הינקל – ג'ניס גילפין
* ביבי ניווירת' – נורה שפרד
* למורן מוריס  – איש תיקון תנורי חימום
* בריטני או'גריידי
* ברן גורמן
* דן הילדברנד 
* ג'ק ג'וקס

## הפקה
במרץ 2020, ג'ייק קסדן אישר התפתחויות מוקדמות לסרט המשך. בחודש שלאחר מכן, הצהיר כי העלילה לפרק הבא נמצאת בפיתוח. מאוחר יותר דווח כי סרט ההמשך התעכב עקב מגפת הקורונה.

במרץ 2023, קווין הארט ציין שזה יהיה הסרט האחרון בסדרה. באוקטובר 2024, חברת ההפקות סוני אישרה כי הסרט נמצא בפיתוח פעיל, כאשר קסדן חוזר לכתוב ולביים, וג'ונסון, ג'ק בלאק, הארט וקארן גילאן יחזרו לגלם את תפקידיהם. באוקטובר 2025, בריטני או'גריידי וברן גורמן הצטרפו לקאסט יחד עם אקוופינה, אלכס וולף, מורגן טרנר, סר'דריוס בליין ומדיסון איסמן שיחזרו לגלם את תפקידיהם מהסרטים הקודמים. בנובמבר 2025, נחשף כי דני דה ויטו, ניק ג'ונאס, רייס דארבי, מרין הינקל, ביבי נויווירת' ולמורן מוריס יחזרו על תפקידיהם מהסרט הקודם, כאשר דן הילדברנד וג'ק ג'וקס יצטרפו אף הם לקאסט.

### צילומים
הצילומים העיקריים החלו ב-11 בנובמבר 2025, בלוס אנג'לס, כשבן דייוויס שימש כצלם.

## יציאה לאקרנים
סרט ההמשך ללא שם מתוכנן לצאת לאקרנים בארצות הברית ב-11 בדצמבר 2026.

## טריוויה
ב-15 בדצמבר 2025, ג׳ונסון העלה סרטון לאינסטגרם לציון יום השנה ה-30 לעלייתו לאקרנים של הסרט המקורי. הסרטון צולם בסט של הסרט הנוכחי בכיכובו, ובו הוא חשף שבמרכז השרשרת שהוא עונד על צווארו בתור הדמות של ד"ר ברייבסטון, משובצת הקובייה המקורית מאותו הסרט.

## ראו גם
* ג'ומנג'י – ספר מ-1981 מאת הסופר כריס ואן אלסבורג
* ג'ומנג'י – סרט מ-1995 בכיכובו של רובין ויליאמס
* זאת'ורה – סרט קולנוע מ-2005
* ג'ומנג'י: שורדים בג'ונגל – סרט מ-2017
* ג'ומנג'י: השלב הבא – סרט מ-2019

## קישורים חיצוניים

## הערות שוליים

 
קטגוריה:סרטים שצולמו בלוס אנג'לס
קטגוריה:סרטים על החלפת גוף
קטגוריה:ג'ומנג'י
קטגוריה:סרטים על בעלי חיים
קטגוריה:סרטי קולומביה
קטגוריה:סרטי המשך אמריקאיים
קטגוריה:סרטי 2026
קטגוריה:מוצרים עתידיים: סרטים
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטים אמריקאיים משנת 2026
נקסנס

**נקסנס** (בצרפתית: **Nexans**) היא חברה צרפתית רב-לאומית העוסקת בייצור כבליים חשמליים וסיבים אופטיים המיועדים לערים חכמות, מכשירי טלקומוניקציה ואווירונאוטיקה. מטה החברה ממוקם בפריז, צרפת.

נקסנס היא יצרנית הכבלים השנייה הגדולה בעולם, אחרי חברת פריסמיאן. נכון לשנת 2017, נקסנס פעלה ב-37 מדינות והעסיקה 26,000 עובדים.

נקסנס הוקמה ב-2000 כחברה בת של התאגיד הבינלאומי הצרפתי אלקטל-לוסנט. מאז ביצעה ספין-אוף ונכנסה לבורסת פריז כחברה עצמאית. כעת היא רשומה בבורסה תחת שם הקוד NEX.

ב-2020, נקסנס סגרה את מפעליה במדינת ניו יורק. שנה לאחר מכן ב-2021 פתחה מפעל בסין.

## קישורים חיצוניים

* 

## הערות שוליים

קטגוריה:יצרני ציוד תקשורת
קטגוריה:חברות חשמל
קטגוריה:חברות צרפתיות
קטגוריה:חברות שהוקמו בשנות ה-2000
קטגוריה:תאגידים רב-לאומיים
Vivo

**Vivo Mobile Communication Co., Ltd.** (או בקיצור **Vivo**, ממותג כ-**vivo**) היא חברה סינית רב-לאומית המייצרת טלפונים חכמים, תוספים לטלפונים, תוכנות ושירותים אינטרנטיים. החברה מייצרת תוכנות למכשירי הטלפון שלה, אותה היא מפיצה דרך השירותים V-Appstore" ו-"iManager".

המכשיר שלהם מבוסס על מערכת ההפעלה של אנדרואיד, אך בפועל החברה מפיצה 2 מערכות הפעלה במקביל על המכשירים שלה - OriginOS ללקוחותיה בסין ו-Funtouch OS ללקוחותיה בשאר העולם. כיום, Vivo מעסיקה 40,000 עובדים ויש לה 10 מרכזי מחקר ופיתוח (R&D), בסין, יפן וארצות הברית.

## היסטוריה
Vivo הוקמה ב-22 במאי 2009 ומאז מכרה מכשירים לכ-400 מיליון לקוחות במעל ל-60 מדינות בעולם.

ב-2017, Vivo נכנסה באופן רשמי לטאיוואן, הונג קונג, מקאו, רוסיה, ברוניי, קמבודיה, לאוס, סרי לנקה, בנגלדש, נפאל ווייטנאם. ב-2020, הכריזה כי היא תתחיל למכור את מכשירי הטלפון שלה באירופה.

ב-2023, Vivo הגיעה לנתח שוק עולמי של 10% בתעשיית הטלפונים החכמים, בסמוך לאופו.

בנובמבר 2023, Vivo הצהירו שהם יוציאו לאור מערכת הפעלה על בסיס קוד פתוח בשם BlueOS.

## קישורים חיצוניים

* 

## הערות שוליים

קטגוריה:חברות טכנולוגיה סיניות
קטגוריה:חברות אלקטרוניקה סיניות
קטגוריה:יצרני טלפונים חכמים
קטגוריה:תאגידים רב-לאומיים
ציקלופרופן

**ציקלופרופן** הוא תרכובת אורגנית בעלת הנוסחה C3H4. זהו הציקלואלקן הפשוט ביותר. עקב מתיחותה הרבה של התרכובת הטבעתית, ציקלופרופן קשה להכנה והוא ריאקטיבי מאוד. גז חסר צבע בטפמפרטורת החדר בלחץ אטמוספירי. התרכובת נחקרת רבות במסגרת מחקרים בסיסיים אודות קשרים וריאקטיביות. אינו מופיע באופן טבעי, אך נגזרות שלו ידועות בכמה חומצות שומן. נגזרות של ציקלופרופן משמשות באופן מסחרי כדי לשלוט בהבשלה של פירות מסוימים.

## מבנה וקשר
למולקולה מבנה משולש. אורכו הקצר של הקשר הכפול בהשוואה לקשר יחיד גורם לזווית הנגדית לקשר הכפול להצטמצם לכ-51° מהזווית בהשוואה זווית של 60° בציקלופרופאן . כמו בציקלופרופאן, קשר הפחמן-פחמן בטבעת הוא בעל אופי p מוגבר: אטומי הפחמן האלקן משתמשים בהכלאה של sp2.68 עבור הטבעת.

## סינתזה של ציקלופרופן ונגזרותיו
### סינתזות מוקדמות
הסינתזה הראשונה של ציקלופרופן, שבוצעה על ידי דמיאנוב ודויארנקו, כללה פירוק תרמי של טרימתילציקלופרופילאמוניום הידרוקסיד על גבי חרסית פלטינה כזרז בכ-300 מעלות צלזיוס. תגובה זו מייצרת בעיקר טרימתילאמין ודימתילציקלופרופיל אמין, יחד עם כ-5% ציקלופרופן. מאוחר יותר, שלטר שיפר את תנאי התגובה הפירוליטית באמצעות אסבסט פלטיני כזרז בטמפרטורה של 320–330 מעלות צלזיוס והשיג ציקלופרופן בתפוקה של 45%.

### סינתזות מודרניות מאליל כלורידים
אליל כלוריד עובר דהידרו-הלוגנציה לאחר טיפול עם הבסיס נתרן אמיד ב-80 מעלות צלזיוס לייצור ציקלופרופן בתפוקה של כ-10%.

: 

תוצר הלוואי העיקרי של התגובה הוא אלילאמין. הוספת אליל כלוריד לנתרן ביס (טרימתילסיליל)אמיד בטולואן רותח למשך 45-60 דקות מייצרות את התרכובת הרצויה בניצולת של כ-40% עם שיפור בניקיון.

: 

1-מתילציקלופרופן מסונתז באופן דומה אך בטמפרטורת החדר ממתלילכלוריד תוך שימוש בפנילליתיום כבסיס:

:   + LiCl + 

### סינתזות של נגזרות
טיפול בניטרוציקלופרופנים עם נתרן מתוקסיד מסלק את הניטריט, לקבלת נגזרת הציקלופרופן המתאימה. הסינתזה של ציקלופרופנים הודגמה לראשונה על ידי תוספות של קרבנים לאלקינים המזורזות על ידי נחושת. בנוכחות זרז נחושת. אתיל דיאזואצטט מגיב עם אצטילן ליצירת ציקלופרופנים. 1,2-דימתילציקלופרופן-3-קרבוקסילאט נוצר בשיטה זו מ-2-בוטין. נחושת, כגופרת נחושת ואבק נחושת, היא בין הצורות המקובלות יותר של נחושת המשמשות לזירוז תגובות כאלה. נעשה גם שימוש ברודיום אצטט כזרז.

## תגובות של ציקלופרופן
מחקרים על ציקלופרופן מתמקדים בעיקר בהשלכות של מתח הטבעת הגבוה שלו. ב-425 מעלות צלזיוס, ציקלופרופן עובר איזומריזציה למתילאצטילן (פרופין).

: 

ניסיון זיקוק חלקי של ציקלופרופן ב-36- מעלות צלזיוס (נקודת הרתיחה הצפויה) גרמה לפולימריזציה. ההנחה היא שהמנגנון הוא תגובת שרשרת של רדיקלים חופשיים, ובהתבסס על ספקטרום ה-NMR ההשערה היא שהתוצר הוא פוליציקלופרופן.

ציקלופרופן עובר תגובת דילס-אלדר עם ציקלופנטדיאן ליצירת אנדו-טריציקלו[3.2.1.0 2,4 ]אוקט-6-אן. תגובה זו משמשת בדרך כלל לבדיקת נוכחות ציקלופרופן, לאחר הסינתזה שלו.

: מרכז|350x350 פיקסלים

## תרכובות קשורות
* חומצה מלוואלית  היא חומצת שומן ציקלופרופן רעילה המופיעה בשמן זרעי כותנה.
* 1-מתילציקלופרופן  (1-MCP) משמש להאטת ההבשלה של פירות.
* בוריירים , פוספירים  וסילרינים הם ציקלופרופנים בהם אחד הפחמנים החלף על ידי בורון, זרחן וסיליקון (בהתאמה).
* חומצות שומן ציקלופרופן  הן סוג של ציקלופרופנים המופיעים באופן טבעי.

## קישורים חיצוניים

## הערות שוליים

קטגוריה:גזים
קטגוריה:אלקנים
קטגוריה:דפים עם תרגומים שלא נסקרו
היינץ גרץ

**היינץ ר. גרץ** (3 באפריל 1904 – 1 באפריל 1971) היה סופר ואיש עסקים ישראלי בימיה הראשונים של הספנות בישראל.

## ביוגרפיה
גרץ נולד בלייפציג, גרמניה, לאברהם-רודולף וסלמה גרץ. עלה לארץ ישראל בשנת 1923. בשנות ה־40 ובתחילת שנות ה־50 כיהן כמנהל הכללי, ובהמשך כנשיא, של חברת הספנות מ. דיזנגוף ושות'. החברה הוקמה בשנת 1905 על ידי מאיר דיזנגוף, לימים ראש עיריית תל אביב. לאחר שנים צירף אליו דיזנגוף אנשי עסקים נוספים לחברה, ובהם היינץ גרץ ומאיר אריסון. על פי ההסכם בין השותפים, עם פטירתו של אחד מהם, יעבור חלקו לשאר השותפים. מאיר דיזנגוף נפטר ראשון בשנת 1936, אחריו גם אריסון (1894 - 1945). גרץ, שנותר אחרון, היה לבעלים יחיד של החברה, שהמשיכה להיקרא בשמה המקורי. כמו כן שימש כנציג המכירות של חברת U.S. Steel  בחיפה וכנשיא לשכת הספנות הישראלית בחיפה בין השנים 1947- 1949.

בשנת 1950 רכשה החברה בארצות הברית שלוש ספינות ישנות בנות כ-30 שנה. לאחת מהן, בת 9,440 טון, קרא היינץ גרץ על שם אביו "אברהם גרץ". ספינה זו הייתה מעורבת בפרשת הספינה אברהם גרץ, שהתרחשה בשנת 1952, ועוררה הד תקשורתי רב בישראל ובעולם. רב חובל הספינה, אדן גרץ בנו של היינץ, השתלט על הספינה במימי ארצות הברית ואיים להטביע אותה על אנשיה, אם אביו לא יתמנה לשר התחבורה של מדינת ישראל.

בשנת 1952 גרץ העביר את הבעלות על חברת דיזיגוף למדינה באמצעות חברת שוהם, קודמתה של צים. פרש מעסקיו ועבר להתגורר בטירה ההיסטורית קסטלו וינצ'יליאטה שליד פירנצה, איטליה, שם עסק בכתיבה ספרותית. במשך עשר שנים חקר וכתב את ספרו The Symbolic Language of Vincent van Gogh – הערכה על יצירתו של האמן, שיצאה לאור בהוצאת מקגרו-היל בשנת 1964. בעת פטירתו עבד על ספר נוסף בשם "סמלי החלומות". הלך לעולמו בפירנצה, איטליה.

## משפחתו
אחיו פול  היה מפיק סרטים, שהפיק את סרט פרמאונט "האם פריז בוערת?".

ב-1926 נשא לאישה את רחל, ילידת ירושלים (1905) בת שמואל ורשה בן-טובים, נכדת יצחק-אייזיק בן-טובים. אחותה הייתה אספנית האמנות אילה זקס אברמוב; לזוג היו שני בנים - ד"ר אדן גרץ והפסל גדעון גרץ; אחותו, אילזה, הייתה פסיכואנליטיקאית והמתגוררת הראשונה ברחוב פרויד בחיפה.

## לקריאה נוספת
* 
*  - תערוכת רישומים של היינץ גרץ ועבודות קרמיקה של רחל גרץ, 26 דצמבר 1996 - 30 בינואר 1997

## הערות שוליים

2025 11
קטגוריה:משפחת בן-טובים
קטגוריה:אנשי עסקים בתחום הספנות
קטגוריה:חיפה: אישים
קטגוריה:מנהלים ישראלים
קטגוריה:סופרים כותבי אנגלית
קטגוריה:אמנות: אישים
קטגוריה:ישראלים שנולדו ב-1904
יעד 3 לפיתוח בר קיימא

ממוזער|טקסט=יעד 3 לפיתוח בר קיימא|יעד 3 לפיתוח בר קיימא
**יעד 3 של פיתוח בר קיימא** (**SDG 3 או יעד גלובאלי 3**) עוסק בבריאות ונקרא **הבטחת חיים בריאים וקידום רווחה לכל האנשים בכל הגילים**. זהו אחד מ־17 היעדים לפיתוח בר קיימא שנקבעו על ידי האומות המאוחדות, בשנת 2015. מטרות המשנה של SD 3 מתמקדות בהיבטים שונים של חיים בריאים ואורח חיים בריא, וההתקדמות בתחום נמדדת באמצעות 21 מדדים.

היעד שואף להשיג **כיסוי בריאות אוניברסלי** וגישה שוויונית לשירותי בריאות לכל נשים וגברים. הוא מבקש להביא לסיום מקרי המוות הניתנים למניעה ילדים מתחת לגיל חמש, וכן להביא לסיום מגפות.

ל-SDG 3 יש **13 מטרות** ו־28 מדדים למדידת ההתקדמות. תשע המטרות הראשונות הן מטרות תוצאה:

* הפחתת שיעור תמותת אימהות לשיעור של מ-70 מקרי מוות ביחס ל-100,000 לידות.
* סיום כל מקרי המוות הניתנים למניעה מתחת לגיל חמש.
* מאבק במחלות מידבקות
* הפחתת תמותה ממחלות לא־מדבקות וקידום בריאות הנפש
* מניעה וטיפול בשימוש לרעה בחומרים
* הפחתת פגיעות ומקרי מוות מתאונות דרכים
* הבטחת גישה אוניברסלית לטיפול מיני ורבייתי, תכנון משפחה וחינוך
* השגת כיסוי בריאות אוניברסלי
* הפחתת מחלות ומקרי מוות מחשיפה לכימיקלים מסוכנים וזיהום

ארבע מטרות נוספות עוסקות **באמצעי יישום**:
* יישום אמנת המסגרת של ארגון הבריאות העולמי בנושא בקרת טבק
* תמיכה במחקר, פיתוח ובגישה אוניברסלית לחיסונים ותרופות במחיר בר־השגה
* הגדלת מימון הבריאות ותמיכה בכוח האדם הרפואי במדינות מתפתחות
* שיפור מערכות ההתראה המוקדמת לסיכונים בריאותיים גלובליים

בריאות טובה היא תנאי יסוד לפיתוח בר־קיימא וליישום אג'נדה 2030. היעד מתייחס לאי-שוויון כלכלי וחברתי, לעיור מואץ, למשבר האקלים, ולעומס המתמשך של HIV ומחלות זיהומיות נוספות — לצד אתגרים חדשים כמו מחלות לא־מדבקות.

בשנים האחרונות חלה התקדמות בהארכת תוחלת החיים ובהפחתת חלק מהגורמים המרכזיים לתמותת ילדים ונשים. בין 2000 ל־2016 ירד שיעור התמותה העולמי מתחת לגיל חמש ב־47% (מ־78 ל־41 מקרי מוות לכל 1,000 לידות חי). למרות זאת, מספר הילדים שמתים לפני גיל חמש עדיין גבוה מאוד: **5.6 מיליון ילדים בשנת 2016**.

## קישורים חיצוניים
* 

## הערות שוליים

קטגוריה:בריאות
קטגוריה:יעדים לפיתוח בר קיימא
קטגוריה:ארגון הבריאות העולמי
קטגוריה:האומות המאוחדות
ניקולוב

קטגוריה:שמות משפחה בולגריים
קטגוריה:שמות משפחה פטרונימיים
בריימה קמארה

**בריימה קמארה** (בפורטוגזית: **Braima Camará**; נולד ב-3 באוגוסט 1968) הוא פוליטיקאי מגינאה ביסאו שכיהן ראש ממשלת גינאה ביסאו במשך שלושה חודשים בשנת 2025.

## קריירה פוליטית
מכהן כחבר האספה הלאומית של גינאה ביסאו  החל מ-18 באפריל 2019. בעבר שימש כמתאם עבור מפלגת מאדם G15 .

ב-7 באוגוסט 2025 מונה לתפקיד ראש ממשלת גינאה ביסאו, וב-27 בנובמבר 2025 הודח מתפקיד ראש הממשלה במסגרת ההפיכה הצבאית בגינאה ביסאו .

## קישורים חיצוניים

## הערות שוליים

קטגוריה:גינאה ביסאו: אישים
קטגוריה:גינאה ביסאו: פוליטיקה
קטגוריה:ראשי ממשלות
קטגוריה:ילידי 1968
ליבראז'ד

**ליבראז'ד** (באלבנית: **Librazhd**, אופן היידוע באלבנית: **Librazhdi**) היא עיירה ורשות מקומית השוכנת במחוז אלבסן אשר במזרח-מרכזה של אלבניה.

## גאוגרפיה ומינהל
העיירה שוכנת סמוך לגבול עם מקדוניה הצפונית, בערוץ לגדות הנהר שקומבין בגובה של 249 מטרים מעל פני הים, כאשר מסביבה מתנשאים הרים. בעיירה שורר אקלים יבשתי מתון, כאשר הטמפורטורה השנית הממוצעת עומדת על 13.4 מעלות צלזיוס. ב-2015 במסגרת רפורמה שבוצעה בשלטון המקומי האלבני, הוכללו בשטח הרשות המקומית עוד 6 יישובים בסביבתה, וב-2023 התגוררו בכל ישובי הרשות 23,312 תושבים.

## היסטוריה
ליבראז'ד מאוזכרת לראשונה בכתובים בדפתר עות'מאני מ-1467 ובו מצוין כי ישנם 33 ראשי משפחה שהעלו מיסים לעות'מאנים. ככל הנראה התקיים ישוב במקום עוד מימי הקיסרות הרומית משום שליבראז'ד שוכנת על ציר הוויה אגנטיה אשר חיבר בין קונסטנטינופול לדורס.

נסיגת האימפריה העות'מאנית הובילה לאי שקט אזורי, ב-1912 פרץ מרד אלבני  נגד העות'מאנים, אשר נאלצו להסכים לרוב דרישות המורדים, ולהעניק אוטונומיה רחבה יותר למחוזות האלבניים. במהלך מלחמת הבלקן הראשונה נכבשה העיירה על ידי כוחות מקומיים, ובהמשך נכבשה על ידי צבא ממלכת סרביה. באפריל 1913, הוחזר האזור לאלבניה. במלחמת העולם הראשונה נכבשה העיירה על ידי ממלכת איטליה ב-1915, לאחר מכן בשנים 1916–1918 הוחזקה על ידי האימפריה האוסטרו-הונגרית, ולבסוף נכבשה על ידי מדינות ההסכמה והוחזרה לאלבניה.

ב-1939 נכבשה אלבניה על ידי איטליה הפשיסטית, והעיירה נכללה באזורי השלטון האיטלקיים. ב-1943, במהלך מלחמת העולם השנייה בעקבות הסכם שביתת הנשק עם איטליה, כבש הוורמאכט את אלבניה. ב-1944 שוחרר האזור על ידי כוחות צבא בריטיים ופרטיזנים קומוניסטיים בראשות אנוור הוג'ה אשר תפס את השלטון במדינה. הגרמנים נסוגו בשיטת אדמה חרוכה והותירו נזקים כבדים באזור. במהלך העידן הקומוניסטי הייתה ליבראז'ד עיירה נחשלת ועיקר התעסוקה התבססה על יקבים מקומיים. ב-1960 הוכרזה ליבראז'ד רשמית כעיירה ורשות מקומית עצמאית, וחל בה פיתוח תעשייתי. מספר תושביה גדל משמעותית ובהדרגה מ-801 ב-1955 לכדי 5,018 ב-1989.

סתיו העמים לא פסח על אלבניה, ובראשית שנות ה-90 של המאה ה-20 קרס השלטון הקומוניסטי במדינה, והמצב הכלכלי הורע. מפעלי התעשייה מהעידן הקומוניסטי נסגרו. בהדרגה, שינתה העיירה את פניה ובראשית המאה ה-21 התבססה תעסוקת תושביה על מגזר השירותים.

בליבראז'ד משחקת קבוצת הכדורגל סופוטי ליבראז'ד, אשר נוסדה ב-1948, ונכון ל-2025 משחקת בליגה השנייה . בעיירה שוכן אצטדיון כדורגל מקומי המכונה "אצטדיון סופוטי" , אשר נחנך ב-1964 ובו 3,000 מקומות ישיבה.

## קישורים חיצוניים

## הערות שוליים

ליבראז'ד
Luck...or Something

***Luck...or Something*** הוא אלבום האולפן השישי של הזמרת-יוצרת האמריקאית הילרי דאף. האלבום ייצא לאור ב-20 בפברואר 2026, על ידי חברת התקליטים אטלנטיק רקורדס.

## רשימת רצועות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:אלבומי הילרי דאף
קטגוריה:אלבומים באנגלית
המשמר הלאומי האווירי

**המשמר הלאומי האווירי** (באנגלית: **Air National Guard**) הידוע גם בשם משמר האווירי, הוא כוח מילואים צבאי פדרלי של חיל האוויר של ארצות הברית, כמו גם "מיליציית האוויר" של כל מדינה בארצות הברית, מחוז קולומביה, חבר העמים של פוארטו ריקו, וטריטוריות גואם ואיי הבתולה של ארצות הברית. יחד עם מרכיב המשמר הלאומי של הצבא בכל מדינה, מחוז, חבר העמים או טריטוריה, הוא המשמר הלאומי של כל אזור, לפי העניין. בנוסף, המשמר הלאומי האווירי יחד עם מילואי חיל האוויר של ארצות הברית מהווים את שני מרכיבי המילואים האוויריים של חיל האוויר של ארצות הברית.

כאשר יחידות המשמר הלאומי האווירי משמשות תחת סמכותו של מושל המדינה, הן ממלאות את תפקידן כמיליציה. עם זאת, כאשר יחידות המשמר הלאומי האווירי הופכות לחלק פעיל מחיל האוויר האמריקאי. הן מנוהלות במשותף על ידי המדינות ולשכת המשמר הלאומי, לשכה משותפת של הצבא וחיל האוויר המפקחת על המשמר הלאומי של ארצות הברית.

## היסטוריה
המשמר הלאומי האווירי כפי שהוא קיים כיום, רכיב מילואים נפרד של חיל האוויר של ארצות הברית בנוסף למילואים הפדרליים לחלוטין של חיל האוויר, היה תוצר של תכנון פוליטי שלאחר המלחמה ויריבות בין הזרועות במהלך מלחמת העולם השנייה. מנהיגי חיל האוויר של הצבא, שתכננו ותמרנו לחיל אוויר עצמאי לאחר המלחמה במהלך מלחמת העולם השנייה, לא ביטחונם רב במילואים של צבא ארצות הברית, ובמיוחד במשמר הלאומי הנשלט על ידי המדינה. להפך, מנהיגים אלה ציפו לבנות את חיל האוויר הקבוע הגדול והמודרני ביותר האפשרי. עם זאת, הפוליטיקה הפנימית וההיסטוריה האמריקאית אילצו אותם לשנות באופן משמעותי את תוכניותיהם.

איגוד המשמר הלאומי של ארצות הברית, שנחוש לכלול משמר לאומי של חיל האוויר בממסד הצבאי של ארצות הברית לאחר המלחמה במהלך מלחמת העולם השנייה, הפגין את כוחו הפוליטי הניכר. הוא אילץ את חיל האוויר של צבא ארצות הברית לתכנן משמר לאומי משמעותי של חיל האוויר לאחר סיום הלחימה מעבר לים. גנרל הצבא ג'ורג' מרשל, ראש המטה של הצבא, לחץ גם הוא על חיל האוויר האמריקאי לשנות את תוכניותיו השאפתניות לכוח שירות פעיל גדול לאחר המלחמה. כאשר הנשיא הארי טרומן ביצע קיצוצים דרמטיים בתקציב הצבאי לאחר המלחמה, הוא חילק את תקציבי הביטחון באופן שווה בין הצבא, הצי וחיל האוויר. צעד זה חייב גם את חיל האוויר לתכנן שירות שירות פעיל קטן בהרבה ממה שחזה. כתוצאה מכך, חיל האוויר נזקק לשני מרכיבי המילואים, המשמר הלאומי האווירי והמילואים של חיל האוויר, כדי לסייע במילוי הפער.

עם פירוק חילות האוויר של הצבא ב-1945 וב-1946, הוקצו ייעודי יחידות לא פעילים והועברו ללשכות שונות של המשמר הלאומי האווירי, הן במדינות והן בטריטוריאליות, כדי לספק להן ייעודי יחידות ולבסס אותן מחדש כיחידות המשמר הלאומי האווירי. בתחילה, לשכת המשמר הלאומי פיתחה טבלת ארגון עבור המשמר הלאומי האווירי שתכלול לפחות הקצאת יחידה אחת לכל מדינה. בנוסף, לשטחי אלסקה, הוואי ופוארטו ריקו הוקצה ייעוד יחידה אחד כל אחד. פותחה טבלת ארגון שבה הוקצו סדרה של שתים עשרה כנפי ANG כדי לספק פיקוד ושליטה על אזורים נפרדים של ארצות הברית; כל כנף שלטה על שלוש או ארבע קבוצות בתוך האזור, והקבוצות שלטו על טייסות בתוך האזור, שלעיתים היו פרוסות על פני מספר מדינות.

## ראו גם
*מרכיבי המילואים של הכוחות המזוינים של ארצות הברית
* פיקוד המילואים של חיל האוויר
* המילואים של צבא ארצות הברית
* המילואים של צי ארצות הברית

## קישורים חיצוניים

## הערות שוליים

קטגוריה:משמר לאומי
קטגוריה:מילואים בארצות הברית
קטגוריה:ארצות הברית: תעופה צבאית
ח'אלד בן מוחמד אאל נהיאן

שייח' ** ח'אלד בן מוחמד בן זָאיִד אָאל נַהְיָאן** (בערבית: **خَالِد بن مُحَمَّد بن زَايد آل نَهيَان**; נולד ב-8 בינואר 1982) הוא נסיך הכתר של אמירות אבו דאבי. הוא מונה לתפקיד ב-29 במרץ 2023. הוא בנו הבכור של שייח' מוחמד בן זאיד אאל נהיאן, נשיא איחוד האמירויות הערביות השלישי.

## ראשית חייו והשכלה
שייח' ח'אלד הוא בנו של מוחמד בן זאיד אאל נהיאן, ובן לשושלת בית נהיאן השולטת באמירות אבו דאבי. אמו היא שייח'ה סלמאה בנת חמדאן אאל נהיאן . יש לו שמונה אחים ואחיות.

בשנת 2004 סיים את לימודיו באוניברסיטת המדינה של אריזונה עם תואר ראשון במדע המדינה, ובשנת 2007 סיים את לימודי התואר השני בבית הספר לשירות חוץ על-שם וולש  באוניברסיטת ג'ורג'טאון.

## קריירה פוליטית
ב-15 בפברואר 2016 מונה שייח' ח'אלד לראש הביטחון הלאומי של איחוד האמירויות הערביות. ב-16 בינואר 2017 מונה לסגן היועץ לביטחון לאומי של איחוד האמירויות הערביות.

ב-29 במרץ 2023 מונה לנסיך הכתר של אמירות אבו דאבי, ולראש המועצה המבצעת של אבו דאבי . התואר נסיך הכתר נטען לפני כן על-ידי שייח' טחנון בן זאיד אאל נהיאן , אחיו של מוחמד בן זאיד אאל נהיאן, אשר מונה במקום זאת לפקח על קרן עושר ריבונית בשווי 1.5 טריליון דולרים. לפני כן שימש שייח' ח'אלד כחבר המועצה המבצעת של אבו דאבי, וכיושב ראש המשרד המנהל של אבו דאבי.

## משפחתו
שייח' ח'אלד נשוי לשייח'ה פאטמה בנת סרור אאל נהיאן, ולשניים שני בנים ושתי בנות:
* שאמא בנת ח'אלד אאל נהיאן (נולדה ב-10 באוקטובר 2011).
* מוחמד בן ח'אלד אאל נהיאן (נולד ב-20 בדצמבר 2013).
* סלאמה בנת ח'אלד אאל נהיאן (נולדה ב-20 בדצמבר 2013).
* זאיד בן ח'אלד אאל נהיאן (נולד ב-11 במרץ 2025).

## קישורים חיצוניים
* 

## הערות שוליים

קטגוריה:בית נהיאן
קטגוריה:יורשי עצר
קטגוריה:בוגרי אוניברסיטת המדינה של אריזונה
קטגוריה:בוגרי אוניברסיטת ג'ורג'טאון
קטגוריה:פוליטיקאים אמירתים
קטגוריה:אמירתים שנולדו ב-1982
Humain

**Humain** (בערבית: **هيوماين**) היא חברת בינה מלאכותית סעודית שהוקמה במסגרת קרן ההשקעות הציבורית הסעודית על-מנת לקדם את אסטרטגיית הבינה המלאכותית של ערב הסעודית. החברה, שהושקה ב-12 במאי 2025 על-ידי מוחמד בן סלמאן אאל סעוד, יורש העצר של ערב הסעודית, שואפת למצב את ערב הסעודית כמובילה עולמית בחדשנות ותשתיות בתחום הבינה המלאכותית.

## היסטוריה
החברה הוקמה כחלק ממאמצים רחבים יותר של מדינות חצי האי ערב לגוון את כלכלתן ולהפחית את התלות בהכנסות מנפט באמצעות חדשנות טכנולוגית. הקמת החברה הוכרזה במהלך פורום השקעות אמריקאי-סעודי בבירת ערב הסעודית ריאד. 

בחודש מאי 2025 הבטיחה החברה שותפויות עם חברות הטכנולוגיה האמריקאיות אנבידיה, AMD וקוואלקום.

## קישורים חיצוניים
* 

## הערות שוליים

קטגוריה:חברות בינה מלאכותית
קטגוריה:חברות סעודיות
יואב גבע

**יואב "וינס" גבע** (באנגלית: **Yoav Vince Geva**; נולד נולד ב-11 בינואר 1978), הוא ממציא ומהנדס ישראלי-אמריקאי, מייסד ומנכ"ל לשעבר של חברת YG Acoustics, המתמחה בפיתוח רמקולים ומערכות שמע.

## ביוגרפיה
גבע נולד בשם **יואב גונצ'רובסקי** ב-1977 או 1978 בירושלים לד"ר יעקב גונצ'רובסקי ולד"ר ציפורה ארזי-גונצ'רובסקי, שניהם מרצים באוניברסיטה העברית.

בילדותו גדל בסביבה מוזיקלית - אביו ניגן על גיטרה בס, אחיו היה זמר אופרה והוא עצמו ניגן על קלידים, והחל לבנות רמקולים כתחביב. הוא למד בתיכון ליד האוניברסיטה, ובמהלך לימודי התיכון, כשהיה בן 15 בלבד, בנה את מערכת הסטריאו הראשונה שלו. בגיל 18, לפני גיוסו לצה"ל ביקר לראשונה בתערוכת מוצרי האודיו High End Frankfurt.

את שירותו הצבאי עשה כמתכנת ביחידה 8200, ולאחר מכן למד הנדסת חשמל ומדעי המחשב באוניברסיטת תל אביב.

## קריירה מקצועית
בשנת 2002 ייסד גבע, במרתף ששכר באור יהודה, את חברת YG Acoustics, והחל לבנות רמקולים באיכות גבוהה על בסיס אלגוריתמים שפיתח בעצמו.

בשנת 2004 העביר את פעילות החברה לארוודה שבקולורדו, ארצות הברית, ולאחר שעמד בראשה במשך 15 שנה, מכר אותה בשנת 2017 לקרן השקעות פרטיות (פרייבט אקוויטי), אך המשיך לעבוד בה כמהנדס ראשי עד שנת 2020.

בשנים 2021–2022, שימש כ-Chief Audio Engineer בחברת התוכנה Tunefork. בשנים 2022–2024 עבד כמהנדס תוכנה בתחום השמע באמזון, ומאז דצמבר 2024 הוא מהנדס תוכנה בכיר בתחום השמע בחברת מטא.

גבע מחזיק בשלושה פטנטים הרשומים על שמו בתחום טכנולוגיית האודיו, ובמהלך הקריירה שלו זכה ביותר מ-120 פרסים ותארים בתחום האודיו, ביניהם Hi-Fi+ Editor’s Choice לשנת 2020, Stereo Sound Grand Prix לשנת 2019 ו-Audio Beatnik Bongos Award לשנת 2019.

## חיים אישיים
גבע נשוי בשנית מאז 2011 לסוניה, והשניים הורים לשני ילדים ומתגוררים בדנוור, קולורדו. שמות דגמי הרמקולים שפיתח - Anat, Sonja, Hailey ו-Carmel, קרויים על שם בני משפחתו.

גבע הוא הבכור מבין שלושה אחים – אחיו הצעירים הם ד"ר ינאי גונצ'רובסקי, זוכה פרס הדוקטורט המצטיין של האגודה הבינלאומית לחקר כלכלה וחישוב, ויובל גונצ'רובסקי, מייסד ומנכ"ל חברת התוכנה אקודה.

## הערות שוליים

קטגוריה:אמריקאים ממוצא ישראלי
קטגוריה:ממציאים ישראלים
קטגוריה:ממציאים אמריקאים
קטגוריה:מנכ"לים ישראלים
קטגוריה:מנכ"לים אמריקאים
קטגוריה:מהנדסים ישראלים
קטגוריה:בוגרי התיכון ליד האוניברסיטה
קטגוריה:דנוור: אישים
עבדאללה בן חמד אאל ת'אני

**[[שייח']] עבדאללה בן [[חמד בן ח'ליפה אאל ת'אני|חמד]] [[בית ת'אני|אאל ת'אני]]** (בערבית: **عبد الله بن حمد آل ثاني**; נולד ב-9 בפברואר 1988) הוא סגן אמיר קטר  ויורש העצר המשוער של אמיר קטר. לפני מינויו לסגן אמיר קטר שימש כראש הדיוואן האמירי של קטר.

## ראשית חייו והשכלה
שייח' עבדאללה נולד בדוחה שבקטר ב-9 בפברואר 1988 לשייח' חמד בן ח'ליפה אאל ת'אני, אמיר קטר לעתיד בין השנים 1995–2013, ולשייח'ה נורה בנת ח'אלד אאל ת'אני, אשתו השלישית. בשנת 2010 סיים את לימודיו בבית הספר לשירות חוץ על-שם וולש  באוניברסיטת ג'ורג'טאון.

בין 20 בדצמבר 2011 ל-10 בנובמבר 2014 שימש כראש הדיוואן האמירי של קטר. ב-11 בנובמבר 2014 מונה על-ידי אחיו למחצה, אמיר קטר תמים בן חמד אאל ת'אני, למשרת סגן אמיר קטר , והפך אותו באופן בלתי רשמי ליורשו.

## חיים אישיים
שייח' עבדאללה התחתן עם שייח'ה אל-מהא בנת מוחמד אל-עטיה בארמון אל-וג'בה ב-22 במרץ 2012. לשניים שני בנים: שייח' חמד ושייח' תמים.

## קישורים חיצוניים

## הערות שוליים

קטגוריה:מוסלמים סונים
קטגוריה:פוליטיקאים קטרים
קטגוריה:בוגרי אוניברסיטת ג'ורג'טאון
קטגוריה:קטרים שנולדו ב-1988
טרבור ג'קסון

**טרבור הווארד לורנס ג'קסון** (באנגלית: **Trevor Howard Lawrence Jackson**; נולד ב-30 באוגוסט 1996) הוא שחקן וזמר אמריקאי. ג'קסון ידוע בעיקר בזכות גילום אהרון ג'קסון בסדרה "בוגרת-כזה", קווין בלייק בסדרה "אאוריקה", וקווין לקרואה בסדרה "פשע אמריקאי". הופעות בולטות נוספות כוללות את המחזמר בברודוויי "מלך האריות", שם גילם את סימבה הצעיר. בשנת 2012, הוא זכה בפרס האמן הצעיר להופעה הטובה ביותר בסדרת טלוויזיה . החל משנת 2025 משחק את ד"ר וס בריאנט בסדרה "האנטומיה של גריי".

## ראשית חייו
ג'קסון נולד באינדיאנפוליס, אינדיאנה, הצעיר מבין שני בנים לקאם בקסטר וקווין ג'קסון. אף על פי שהוא מגיע ממשפחה המתעניינת בכדורסל, בגיל שמונה החליט שהוא מעדיף לעבוד בתעשיית הבידור. הוא ליטש את כישרונותיו בחוגים מקומיים, והופיע הן בעיר הולדתו והן ברמה הארצית, כולל ריקודים בתוכנית "אפולו ". בשנת 2004, ג'קסון בן השמונה זכה בתפקיד סימבה הצעיר בסיבוב ההופעות הארצי של המחזמר "מלך האריות".

## קריירה
ב-2010 הוא עבר מברודוויי למסך הקטן והופיע ככוכב אורח בפרק של "פשע מן העבר". בין השנים 2010 ל-2012 הוא גילם את קווין בלייק בשתי העונות האחרונות של "אאוריקה". בתחילת 2011, הצטרף לקבוצה "מאחורי הקלעים" עם כמה אמנים צעירים ומבטיחים, שנודעו באותה תקופה בשם "לפני 2012". זה לא נמשך זמן רב, שכן ההצלחה קרעה את הלהקה לגזרים לפני שהיא בכלל נכנסה למיינסטרים. באוגוסט 2011, המשיך את הופעותיו בטלוויזיה בכיכובו בפרק בסדרה "" עליו זכה בפרס האמן הצעיר להופעה הטובה ביותר בסדרת טלוויזיה בתפקידו כווילי בלו. ג'קסון הופיע מאוחר יותר ככוכב אורח בתוכנית הטלוויזיה של ערוץ דיסני, "אוסטין ואלי".
שמאל|ממוזער|270x270 פיקסלים|ג'קסון במופע המחצית של משחק הבנים האול-אמריקן של מקדונלד'ס ב-2013 .

בשנת 2012, ג'קסון חתם עם חברת התקליטים אטלנטיק רקורדס והוציא את הסינגל הראשון שלו "Like We Grown" בפברואר 2013. בקליפ של השיר, שחקנית ערוץ דיסני, זנדאיה, מגלמת את מושא אהבתו. עקב ביקוש למוזיקה חדשה מצד מעריציו, ג'קסון שיתף פעולה עם המפיקים אריק הדסון, ג'יי.אר. רותם והאנדרדוגס, כדי ליצור את המיני-אלבום שלו, *#NewThang*.

בינואר 2014, ג'קסון הוציא רמיקס לסינגל שלו "Drop It" בהשתתפות הראפר BoB. בקיץ 2015, ג'קסון הוציא את אלבום הבכורה שלו באורך מלא.

בתחילת אוגוסט 2015 הוא הוציא את השירים בערוץ היוטיוב שלו ובסאונדקלאוד להשמעה. ב-28 באוגוסט 2015, הוא הוציא את הפרויקט In My Feelings ב-iTunes. בספטמבר הוא הוציא את הקליפ לשיר שלו "Bang Bang", בו משתתף קווין גייטס.

ג'קסון הצטרף לצוות השחקנים הקבוע של "פשע אמריקאי" בעונתה השנייה, שם גילם את תפקיד קווין לקרואה. בטקס פרסי המוזיקה של סול טריין לשנת 2019, הוא זכה בפרס "Soul Train Certified Award".

בין 2018 ל-2024 הוא שיחק בסדרה "בוגרת-כזה" בתור אהרון ג'קסון, חבר לכיתה ומושא אהבתה של זואי ג'ונסון (יארה שאהידי).

החל מ-2025 הוא משחק בסדרה "האנטומיה של גריי" בתפקיד ד"ר וס בריאנט.

## דיסקוגרפיה
### אלבומי אולפן

## פילמוגרפיה

## פרסים ומועמדויות

## קישורים חיצוניים

* 

## הערות שוליים

קטגוריה:אמני אטלנטיק רקורדס
קטגוריה:אמריקאים שנולדו ב-1996
סטנלי מורגן (שחקן בריטי)

**סטנלי מורגן** הוא שחקן בריטי, שהתבלט בשנים האחרונות בתפקידים בתיאטרון, דרמות תקופתיות וסדרות פשע. חשיפתו החלה בעקבות תפקידו בסדרה מלכת הנחשים ובהמשך הצטרפותו לקאסט של "The Westies".

## ביוגרפיה
סטנלי הוא בנם של פירס מורגן ושל אשתו הראשונה מריון שאלו. להוריו שלושה בנים מאותה נישואין, וכן אחות צעירה מאליס שהגיעה מנישואיו השניים של אביו לעיתונאית סליה וולדן. בעוד אחיו ספנסר וסטנלי מופיעים לעיתים בתקשורת, אחיהם אלברט ואחותם הקטנה בחרו להתרחק מחשיפה ציבורית.

## קריירה

סטנלי מורגן בלט כאחד השחקנים הצעירים הבולטים בתיאטרון הלונדוני. הופעתו בהפקה The Little Foxes תוארה כעמידה מרשימה למרות אירוע בלתי צפוי, כאשר התמוטט על הבמה והתעלף באמצע הצגה בתיאטרון יאנג ויק. לאחר הפסקה חזר להמשיך לשחק וזכה למחמאות על מקצועיותו ועל יכולתו “להמשיך את ההצגה בכל מצב”. ההפקה נחשבה מורכבת ובעלת עוצמה רגשית, וביקורות הדגישו את משחקו ואת תרומתו להצגת האנסמבל.

באותה תקופה השתתף מורגן גם בהפקה חדשה של חתולה על גג פח לוהט בתיאטרון יאנג ויק, שם שיחק לצד אביגיל קאוונא ומייגן דאגלס. לפי הדיווח, עבודתו בתפקיד זה הוצגה כחלק מסדרה של אירועים שהאירו את נוכחותו בעולם התיאטרון, ונרמז על עומק המעורבות שלו בהפקות מהשורה הראשונה בלונדון.

מורגן זכה לפריצה טלוויזיונית גדולה כאשר לוהק לתפקיד פרנסואה, דוכס אנז'ו בסדרה ההיסטורית מלכת הנחשים. הוא גילם את דמותו של אחד מבניה של קתרין דה מדיצ'י בעונה השנייה, וקיבל שבחים בולטים מצד קהל הצופים והמבקרים. לפי הטקסט, צופים רבים כתבו כי "הוא גונב את ההצגה" וכי הוא מצליח להחזיק סצנות גם לצד שמות גדולים כמו סמנתה מורטון ומיני דרייבר. העונה מסתיימת בכך שהדמות שהוא מגלם מובילה טבח חתונה שמסמן את עלייתו העתידית למלכות כאנרי השלישי. הביקורות תיארו את התפקיד כנקודת הפריצה שלו בהוליווד, והפקת הסדרה העידה כי שמו הפך לשם שמדברים עליו בתעשייה כמי שצפוי להיות “הדבר הבא”.

## הערות שוליים

## קישורים חיצוניים

קטגוריה:שחקני תיאטרון בריטים
קטגוריה:שחקני קולנוע וטלוויזיה בריטים
המילואים של חיל הנחתים של ארצות הברית

**חיל המילואים של חיל הנחתים של ארצות הברית** (באנגלית: United States Marine Corps Reserve או בקיצור USMCR) הוא כוח המילואים של חיל הנחתים של ארצות הברית ומהווה אחד ממרכיבי המילואים של הכוחות המזוינים של ארצות הברית. המילואים של חיל הנחתים הוא ארגון לוחמה ומשלוח, שנועד בעיקר להגדיל ולחזק את יחידות השירות הפעיל של חיל הנחתים בתפקידם. זהו הפיקוד הגדול ביותר, לפי כוח אדם שהוקצו, בחיל הנחתים של ארצות הברית.

חיילי הנחתים במילואים עוברים את אותה הכשרה ועובדים באותם התמחויות צבאיות כמו עמיתיהם בשירות פעיל. המילואים של חיל הנחתים של ארצות הברית הוקם כאשר הקונגרס העביר את חוק ההקצבות הימיות מ-29 באוגוסט 1916, והוא אחראי על אספקת יחידות מאומנות ואנשים מוסמכים לגיוס לשירות פעיל בזמן מלחמה, חירום לאומי או פעולות חירום.

## תפקידים וארגון
המילואים של חיל הנחתים של ארצות הברית הוא המפקדה של כ-40,000 חיילי נחתים נבחרים מתאמנים ו-184 מרכזי אימונים למילואים הפרוסים ברחבי ארצות הברית. משימתו של חיל הנחתים היא להגדיל ולחזק את כוחות הנחתים הפעילים בזמן מלחמה, חירום לאומי או פעולות חירום; לספק סיוע בכוח אדם ובזמן מבצעי לכוחות הפעילים בזמן שלום.

חיל הנחתים מורכב בעיקר משתי קבוצות של נחתים ומלחים. הראשונה, המכונה חיל הנחתים הנבחר, היא נחתים השייכים בדרך כלל ליחידות מילואים ויש להם חובה מינימלית להתאמן סוף שבוע אחד בחודש ושבועיים בשנה. הקבוצה השנייה ידועה בשם מילואים אינדיבידואליים מוכנים  מורכב מחיל הנחתים שסיימו את שירותם הפעיל או את חובותיהם במסגרת המילואים של חיל הנחתים, אולם שמם נשאר רשום כדי להיקרא במקרה של מלחמה או חירום אחר - מילואים אינדיבידואליים מוכנים מנוהלים על ידי פעילות התמיכה של חיל הנחתים האישי.

## קישורים חיצוניים

* 

## הערות שוליים

קטגוריה:מילואים בארצות הברית
קטגוריה:חיל הנחתים של ארצות הברית
פאטוס (עיר)

**פאטוס** (באלבנית: **Patos**, אופן היידוע באלבנית: **Patosi**) היא עיר ורשות מקומית השוכנת במחוז פייר אשר בדרום-מערב אלבניה.

## גאוגרפיה ומינהל
העיר שוכנת בתוואי קרקע המשלב בין מישור וגבעות המקיפות אותו, כ-7 קילומטרים דרומית מזרחית לבירת המחוז פייר. בעיירה שורר אקלים ים-תיכוני מובהק. ב-2015 במסגרת רפורמה שבוצעה בשלטון המקומי האלבני, הוכללו בשטח הרשות המקומית עוד שני יישובים בסביבתה, וב-2023 התגוררו בכל ישובי הרשות 18,227 תושבים.

## היסטוריה
היישוב מתועד בכתב בדפתר עות'מאני מהמאה ה-15, אך שמו הנגזר מיוונית עתיקה מעיד על התיישבות קדומה יותר. בדצמבר 1912, במהלך מלחמת הבלקן הראשונה נכבשה פאטוס על ידי כוחות הארמייה השנייה הסרבית ומתוארים מעשי טבח של הסרבים באוכלוסייה הכפרית המקומית באזור העיר. בהמשך לאחר חתימת הסכם לונדון, הפכה אלבניה למדינה עצמאית ובתוכה פאטוס. במהלך מלחמת העולם הראשונה נכבש האזור על ידי הצבא האוסטרו-הונגרי, ובהמשך על ידי כוחות צרפתיים ואיטלקיים. האיטלקים החזיקו באזור גם לאחר המלחמה. ב-1928 התגלה שדה הנפט מרינזה–פאטוס  ומאז ועד ראשית שנות ה-90 של המאה ה-20 התבססה כלכלת העיר וסביבתה בעיקר על תעסוקה הקשורה לתעשיית הנפט, לצד חקלאות עונתית.

באפריל 1939 פלשו האיטלקים לאלבניה וכבשו אותה ובכלל זה את העיר פאטוס. ב-1943, במהלך מלחמת העולם השנייה בעקבות הסכם שביתת הנשק עם איטליה, כבש הוורמאכט את אלבניה. בנובמבר 1944 שוחרר האזור על ידי כוחות צבא בריטיים ופרטיזנים קומוניסטיים בראשות אנוור הוג'ה אשר תפס את השלטון במדינה. במהלך התקופה הקומוניסטית הוקמו באזור מספר מחנות עבודה ומחנות מעצר למתנגדי משטר.

סתיו העמים לא פסח על אלבניה, ובראשית שנות ה-90 של המאה ה-20 קרס השלטון הקומוניסטי במדינה, והתחולל משבר כלכלי אשר גרם להגירה שלילית משמעותית מהעיר. מספר התושבים בעיר קטן בשיעור של 48 אחוזים, מ-23,605 ב-1989 ל-12,255 ב-2023. בנוסף, התמודדה פאטוס עם זיהום סביבתי שנוצר לאורך השנים על ידי התעשייה הפטרוכימית.

## קישורים חיצוניים

## הערות שוליים

פאטוס
השושלת העשרים של מצרים

**השושלת העשרים של מצרים** (המסומנת **שושלת XX**) מסווגת כשושלת השלישית והאחרונה של תקופת הממלכה החדשה במצרים העתיקה, שנמשכה בין השנים 1189-1077 לפנה"ס. השושלות התשע-עשרה והעשרים מהוות יחד את התקופה המכונה **תקופת רעמסס** בשל הדומיננטיות של שליטים בשם הפרטי "רעמסס". שושלת זו נחשבת בדרך כלל כמסמנת את תחילת דעיכתה של מצרים העתיקה, במקביל למשבר תקופת הברונזה המאוחרת שהובילה לסוף הממלכה החדשה ולתחילתה של תקופת הביניים השלישית. בתקופת השושלת העשרים התמודדה מצרים העתיקה עם משבר פלישות של גויי הים. אף על פי שהשושלת הצליחה להגן בהצלחה על מצרים, היא הותירה את הממלכה משותקת באופן קשה.

## שליטים
הפרעונים של השושלת העשרים שלטו במשך כ-120 שנה: משנת 1187 ועד 1064 לפנה"ס לערך. רבים מהפרעונים נקברו בעמק המלכים בתבאי (המכונה KV).

## ראו גם
* הכרונולוגיה המצרית

## קישורים חיצוניים

*
*
קטגוריה:מצרים העתיקה
קטגוריה:פרעוני מצרים
מצרים
Bic

**Société Bic S.A.** (או בקיצור **Bic** או **BiC**) היא חברה צרפתית רב-לאומית. המטה שלה בקלישי, קומונה בצרפת ופרבר של פריז. החברה הוקמה ב-1945 על ידי האריסטוקרט הצרפתי מרצל ביץ' . החברה מייצרת עטים כדוריים, כלי צביעה, מציתים וכלי גילוח.

## היסטוריה
החברה Bic הוקמה ב-1945 על ידי מרצל ביץ' ושותפו אדוארד בופארד. הם הקימו עסק בחלקים ממפעל מקומי בקלישי. במפעל הם החלו לייצר עטים ונרתיקים לכלי כתיבה. מרצל למעשה קנה את הפטנט מלאסלו יוז'ף בירו, ממציא יהודי הונגרי ארגנטינאי ששמו התפרסם בעולם בזכות המצאתו המפורסמת ביותר - העט הכדורי.

עם השנים Bic החלה לייצר עטים כדוריים משלה, כמו למשל ה-Bic Cristal, שנמכר בכ-100 מיליארד יחידות שונות מאז שהחברה יצאה לאוויר ב-1950.

תחילה החברה נקראה Bich על שמו של מרצל ביץ', אך דוברי אנגלית קראו את שם החברה בתור המילה Bitch שמשמעותה "כלבה" באנגלית. בעקבות כך, מייסד החברה מרצ'ל ביץ' שינה את שם החברה ל-Bic ב-1953.

החברה נכנסה לתוך בורסת פריז ב-1972, ונכון ל-2021, החברה עדיין מובילה בתעשיית העטים.

החברה BIC נרכשה על ידי חברת Conté ב-1979.

## מוצרים
### מציתים
BIC מייצרים מציתים מאז 1972. על פי המגזין טיים, המציתים של Bic יכולם להידלק 3,000 פעמים. Bic מובילים בשוק המציתים. כ-65% מהמציתים בשוק נמכרים בידי חברת Bic. לחברה מפעל צרפתי לייצור מציתים.

### עטים
החברה מוכרת את העט הכדורי של הממציא ההונגרי יוז'ף בירו מ-1950 עד היום.

### כלי גילוח
BIC מוכרת כלי גילוח מאזס שנות ה-80. כ-22.4% מהמגלחים בשוק נמכרים בידי חברת Bic.

## קישורים חיצוניים

* 

## הערות שוליים

קטגוריה:חברות צרפתיות
קטגוריה:תאגידים רב-לאומיים